مدرنیته و مدرنلیک
همت شهبازی طرفیندن اویغونلاشدیریلان «مدرنیته و مدرنلیک» کیتابی، مدرنیزم قونوسونو چئورهین توپلو مقالهلردیر. کیتابا دونیانین آدلیم یازارلارینین یازیلاری داخیل ائدیلیبدیر.کیتابدا یئرلشن مقالهلر، اساسن مدرنیزمین توپلومسال و یازینسال بویوتلارینی (ابعاد) آچیقلاییر. بو باخیمدان «مدرنلیک» بیر آخیم (مکتب) اولاراق «مدرنیزم» قارشیلیغیندا، «مدرنیته» ایسه، بعضی اؤزللیکلرینه گؤره رونئسانس و رومانتیزم آخیمیندان فرقلهنن بیر سورج کیمی کیتابدا نظرده توتولوبدور. یعنی مدرنیته عمومیتله بیر دورومدورٰ بیر چاغدیر. بو دوروم و چاغدا انسان اؤزونو و توپلومسال گلیشیمینی ایرهلی سورور. مدرنیزم ایسه، بو چاغی و دورومو یارادان آخیم و چئشیدلی حرکتلرین سیمگهسیدیر. بئلهلیکله کیتابدا اوچ سؤز بیر کؤکدن اولماسینا باخمایاراق هر بیریسی اؤزونون اؤزللیکلری ایله سئچیلیرلر. بونا گؤره «مدرن»، «مدرنلیک= مدرنیزم» و «مدرنیته» بیر بیریندن فرقلی قاوراملار کیمی کیتابدا چئشیدلی سورجده آچیقلانیرلار. کیتابین چئورهدییی قونولارین آغیرلیغینی نظره آلاراق حتتا پروفسیونال اوخوجلار اوچون چتینلیک تؤرهدن بیر سیرا اصطلاحلارین ایشلنمهسینه شاهید اولاجاقسینیز. بونو نظره آلاراق هر بیر تئرمینین ایلکین قوللانماسینین قارشیسیندا او تئرمینین آنلامی [ ] آراسیندا وئریلیبدیر. بو آنلاملار بعضن تورکجه، بعضن فارسجا وئریلیبدیر. بوندان مقصد یالنیز تئرمینین هر نئجه اولورسا اولسون آنلاشیلاسی اولماسی نظرده توتولوبدور.
کیتابدا گلن مقالهلرین عنوان و یازارلاری بونلاردیر:
- گلهنک و مدرنلیک : حیلمی یاووز
• مدرنلیین باشلانغیجی : علی آکای
• مدرنیزم : گوردون مارشال
• “آیدینلانما نهدیر؟” سورغوسونا جواب : ایمانوئل کانت
• مدرنلشمه سورَجینین ائورنسل اؤزللیکلری: دوکتور جمیل اوکتای
• مدرنلیین اؤزللیکلری و گلیشمهسی : ایلهان تکلی
• مئتروپول آلغیلاری و مدرنیزمین دوغوشو : رایموند ویلیامز
• اؤزگهلشمه، صنعت و فلسفه: نیلسون اوراللی
• مدرنیتهنی یئنیدن آلغیلاماق: ایدئولوژیسیزلشمه : علی آکای
• مدرنلیک: دونن، بوگون و صاباح : مارشال بئرمان
• مدرن یانیلسامالار و اؤزگورلوک پارادوکسو: رمضان قایا
• ایرهلیلَمه و ایکینجی مدرنلیک : احمد اینسل
• مدرنیته: سونا وارمامیش بیر سورَج : یورگئن هابئرماس
prs_Arab azb_Arab azb_Arab pes_Arab pes_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab